Logor smrti
<s>Logor smrti (njemački: Vernichtungslager ili Todeslager) bio je nacistički koncentracioni logor specijaliziran za masovno uništenje (Vernichtung) nepoželjnih ljudi u Trećem Reichu i osvojenim teritorijima.</s><s>Žrtve logora bili su uglavnom Židovi, ali i Romi (Cigani), Slaveni, homoseksualci, mentalno retardirani, politički zatvorenici...</s>

<s>Logori za istrebljenje imali su centralnu ulogu u Holokaustu.</s>

<s>Historija i karakteristike</s>

<s>Glavni logori bili su u Generalnom gubernatorstvu (Poljska pod njemačkom okupacijom).</s><s>To su bili; Auschwitz, Belzec, Chelmno, Majdanek, Sobibor i Treblinka.</s>

<s>Na vrhuncu aktivnosti u zloglasnom logoru Auschwitz bilo je smješteno po 100 000 logoraša.</s><s>Njegove plinske komore mogle su primiti po 2000 logoraša odjednom, pa ih se dnevno moglo pobiti i kremirati po 12 000.</s><s>Logaraše za koje se držalo da su radno sposobni, na početku se koristilo kao pomoćnu radnu snagu kod egzekucija i uklanjanja leševa.</s><s>Tako ih se koristilo sve dok nisu iznemogli, a onda su i oni ubijani.</s>

<s>Stvaranje tih logora smrti bio je pomak u nacističkoj politici.</s><s>Počevši od juna 1941. zajedno sa Njemačkim napadom na Sovjetski Savez, Židovi sa novoosvojenih teritorija su okupljani i odvoženi na obližnja stratišta, kao što je bio ukrajinski Babin Jar i pobijeni.</s><s>U početku su se za egzekuciju koristile mobilne jedinice Wehrmachta.</s><s>Čitav taj čin bio previše šokantan za lokalno stanovništvo a i vojnike koji su to morali izvršavati.</s>

<s>Tako se rodila ideja, da čitavu stvar treba okrenuti naglavačke - da žrtve treba prevoziti željeznicom u stacionarne centre za ubijanje, a ne egzekutore razvoziti kojekuda po potrebi.</s><s>Tako se i smanjio broj egzekutora.</s><s>Na primjer ukupni personal Logora Treblinka bio je 120 ljudi, od tog samo 20-30 pripadnika SS-a (nacističke paravojne formacije).</s><s>Personal Belzeca svodio se na 104 ljudi, i dvadesetak pripadnika SS-a.</s>

<s>U svakom od tih centara ubijalo se plinom.</s><s>Chelmno je bio prvi logor smrti, gdje se 8. decembar 1941. počelo ubijati plinom.</s><s>Za to se koristilo mobilne plinske komore koje su usmrćivale ugljičnim monoksidom.</s><s>Puno veći i smrtonosniji Auschwitz koristio je Ciklon B.</s>

<s>Majdanek i Auschwitz su također bili i radni logori, dok su Treblinka, Belzec i Sobibor bili namjenjeni isključivo ubijanju.</s><s>Nacisti su u Auschwitzu |pobili između 1,1 i 1,3 miliona ljudi, u Treblinki 750 000-900 000 i najmanje njih oko 500 000 u Belzecu za 10 mjeseci rada.</s>

<s>Ogromna većina žrtava bili su Židovi.</s><s>Treblinka, Sobibor i Belzec zatvoreni su 1943., jer je njihov cilj postignut kad su geta po Poljskoj ispražnjena a Židovi pobijeni.</s>

<s>Auschwitz je nastavio primati žrtve iz cijele Evrope sve dok mu se nisu u januaru 1945. približile jedinice Crvene armije.</s>

<s>Izvori</s>

<s>Vanjske veze</s>

<s>Extermination camp, Nazi concentration camp (na portalu Encyclopædia Britannica)</s>

<s>Koncentracijski logori Nacističke Njemačke
Holokaust</s>

